

Kisprojekt Alap pénzügyi hozzájárulásra vonatkozó pályázati felhívás

INTERREG V-A SZLOVÁKIA – MAGYARORSZÁG EGYÜTTMŰKÖDÉSI PROGRAM keretén belül

A pályázati felhívás száma:

SKHU/WETA/1801

Közzététel napja:

2018. 09. 03.

# Bevezető

A Rába-Duna-Vág Korlátolt Felelősségű Európai Területi Társulás (továbbiakban Rába-Duna-Vág ETT), a Nagyszombati Kerületi Önkormányzat (Trnavský samosprávny kraj) és a Széchenyi Programiroda Nonprofit Kft. meghirdeti az Interreg V-A Szlovákia-Magyarország Együttműködési Program részeként megvalósítandó Kisprojekt Alap projektjeinek pénzügyi támogatására vonatkozó pályázati felhívását. A Kisprojekt Alap céljainak részletes leírása az „Együttműködési Program” c. dokumentumban olvasható.

Az Interreg V-A Szlovákia-Magyarország Együttműködési Programot (a továbbiakban: Program) 2015.09.30-án fogadta el az Európai Bizottság a C(2015) 6805. sz. döntése alapján. A program céljait prioritási tengelyek (PT) foglalják össze, melyek részletes leírása a programdokumentumban szerepel.

**Jelen felhívás az alábbi prioritási tengelyekhez tartozó tevékenységeket támogatja:**

PT1 - Természet és kultúra

PT4 - Közintézmények és a határtérségben élő emberek határon átnyúló együttműködésének javítása

A Kisprojekt Alap Monitoring Bizottsága (KPA MB) a benyújtási határidő előtt bármikor módosíthatja a felhívás feltételeit; e módosítások nem érinthetik a jogosultsági és értékelési szempontokat. A KPA MB a pályázat benyújtására rendelkezésre álló határidőt is meghosszabbíthatja, így biztosítva elegendő időt a pályázók számára a módosított pályázati feltételek teljesítésére. Amennyiben a pályázó már a módosítás megjelenése előtt benyújtotta pályázatát, a megváltozott feltételek miatt nem érheti hátrány.

A KPA MB az Irányító Hatósággal (IH) való előzetes egyeztetést követően bármikor visszavonhatja a pályázati felhívást, de különösen az alábbi esetekben:

* a folyamat során feltárt szabálytalanságok esetén, főként, ha ezek sértik az egyenlő bánásmód elvét;
* olyan kivételes körülmény vagy elháríthatatlan akadály felmerülésekor, amely veszélyezteti a tervezett tevékenységek megvalósítását.

Amennyiben a pályázati felhívás visszavonására kerül sor, az arról szóló információ a Rába-Duna-Vág ETT Kisprojekt Alapra vonatkozó honlapján: [www.rdvegtc-spf.eu](http://www.rdvegtc-spf.eu), valamint az Interreg V-A Szlovákia – Magyarország Együttműködési Program weboldalán: [www.skhu.eu](http://www.skhu.eu) jelenik meg. A visszavonásból eredő esetleges károk megtérítésére nincs lehetőség.

# Prioritások és célok

A Kisprojekt Alap (KPA) alapvető célja a határon átnyúló társadalmi kohézió erősítése helyi szintű együttműködések támogatásával, valamint olyan hosszú távú együttműködés kialakításával és fejlesztésével, amely során a szereplők a helyi/regionális projekteken keresztül szerzett támogatásokat a határ mindkét oldalán fel tudják használni.

A Kisprojekt Alap az Interreg V-A Szlovákia - Magyarország Együttműködési Program két prioritási tengelye keretében valósul meg, amelyek célkitűzéseihez hozzá kell járulnia:

1. **Prioritási tengely – Természet és kultúra**

Specifikus cél 1.1 - A határterület vonzerejének fokozása

Ez a specifikus cél a régió endogén természeti és kulturális lehetőségeinek hatékonyabb kihasználására fókuszál, ami hozzájárulhat a fenntartható helyi gazdaság fejlődéséhez; a társadalmi, gazdasági és területi kohézió növeléséhez, különféle kulturális és természetvédelmi tevékenységek megvalósítása által; a társadalmi, gazdasági és területi kohézió emeléséhez, a természeti és kulturális értékek megőrzésére irányuló közös tevékenységek megvalósítása által; valamint a látogatók számának gyarapodásához a programterületen.

**Támogatható tevékenységek listája**

***Természet:***

* a kulturális örökség megőrzése és népszerűsítése a programterületen,
* a kiegészítő infrastruktúra felújítása vagy építése (helyszínek, látogatóközpontok jelölése, stb.),
* a természetvédelemmel kapcsolatos tapasztalatok megosztása a folyó menti területeken,
* közös környezetvédelmi kampányok és oktatási programok kialakítása és megvalósítása,
* erdészettel kapcsolatos tervek kialakítása és megvalósítása gyermekek számára,
* közösségi kertek létrehozása,
* természetes élőhelyek tisztítására és javítására irányuló programok kialakítása és megvalósítása,
* stratégiák, tanulmányok, kutatások vagy tervek kidolgozása a természeti örökség megújítása érdekében (csak átfogó beruházási tervek kiindulásaként jogosult)

***Turizmus:***

* kerékpárútvonalak (nem közutak) és a turisztikai infrastruktúra felújítása, ill. megjelölése,
* közös kerékpártúrák szervezése,
* zöld útvonalak / öko utak építése,
* kis vízi / folyami infrastruktúrák építése (pontonok, stb.),
* kempingek / táborok létrehozása és kialakítása,
* kerékpár, csónak, stb. bérbeadó közösségek alapítása és bővítése,
* a kis léptékű turizmus koncepciójának kialakítása, amely a termék vagy szolgáltatás innovációjának útján helyi környezetvédelmi vagy kulturális szempontokhoz kapcsolódik,
* tematikus utazások szervezése (várak, történetek, stb.),
* sport-és kulturális programok kialakítása turisták számára,
* innovatív információs és kommunikációs technológiák (IKT-megoldások) alkalmazása
* a magas hozzáadott értékkel rendelkező turizmus kihasználása specifikus szegmensekben:
  + kulturális és környezetvédelmi turizmus
  + gasztronómiai turizmus
  + sportturizmus
  + konferenciaturizmus
  + agroturizmus
  + fürdőturizmus / gyógyturizmus
  + vallási turizmus
  + stb.

***Kultúra:***

* a kulturális örökség népszerűsítése,
* közös kiállítások és kísérő rendezvények szervezése,
* közös vásárok szervezése a helyi termékek népszerűsítése érdekében,
* oktatási programok szervezése kézművesek számára,
* azon vallási helyek megőrzése és felújítása, amelyek a kulturális örökség részét képezik,
* zarándokutak kialakítása / megjelölése,
* közös zarándokutak szervezése,
* közös fesztiválok szervezése,
* amfiteátrumok és azok környezetének építése, felújítása,
* közös színházi alkotások előkészítése és bemutatása,
* határon átnyúló kulturális együttesek létrehozása (színházi társulat, zenei együttes, táncegyüttes, stb.),
* a programterületen lévő oktatási intézmények együttműködése a zene / színház területén,
* tehetségkutató és -támogató programok kialakítása és megvalósítása a művészet különféle ágazataiban,
* kulturális rendezvények szervezése UNESCO testvérvárosok között,
* dokumentumok digitalizálása könyvtárak számára.

***Sport:***

* többfunkciós játszóterek építése,
* közös sportrendezvények lebonyolítása,
* közös sportligák szervezése,
* versenyek rendezése különféle sporttevékenységek keretén belül,
* sporttevékenységek szervezése a hátrányos helyzetű lakosság / marginalizált csoportok számára,
* új, rendhagyó sportágak bemutatása.

**A PT1 eredmény indikátor:**

* A régiókba látogatók száma összesen

**A PT1 kimenet indikátorok:**

* a kulturális és természeti örökségi helyszínekhez és látnivalókhoz érkező várható látogatók számának növekedése;
* jobb védettségi állapot elérése érdekében támogatott élőhelyek területe;
* átépített és újonnan létesített „zöldfolyosók” hossza.

1. **Prioritási tengely - Közintézmények és a határtérségben élő emberek határon átnyúló együttműködésének javítása**

Specifikus cél 4.1 - A határon átnyúló intézményközi együttműködés szintjének javítása és az állampolgárok közötti határon átnyúló együttműködés kiszélesítése.

A specifikus cél a lakosok közötti határon átnyúló együttműködés erősítésére; aktív, határon átnyúló tapasztalatcserére; a résztvevő intézmények kapacitásának javítására és a határon átnyúló tevékenységek iránti érdeklődés erősítésére; a kölcsönös megértés javulására és a régióban élő nemzetiségi csoportok egymáshoz való közeledésére; a tartós (intézményesített) partnerségek számának növelésére; a határon átnyúló tevékenységekben való kiterjedt társadalmi részvételre; magas számú közös, fenntartható, a programterület jelentős részét lefedő események és rendezvények szervezésére, valamint a kétnyelvűség színvonalának javulására fókuszál a programterületen.

**Támogatható tevékenységek listája**

* jelentős határon átnyúló hatással rendelkező stratégiák, tanulmányok, kutatások vagy tervek kidolgozása,
* közös szakmai programok kialakítása (csereprogramok indítása a kultúra, az oktatás, a kutatás, stb. területén),
* rendezvények szervezése az önkormányzatok között, a fiatalok, illetve fogyatékkal élő fiatalok közötti együttműködés kialakítása érdekében,
* általános- és középiskolák közös rendezvényeinek szervezése,
* átfogó, kétnyelvű szakmai műhely kialakítása az IKT eszközök biztonságos használatáról és a résztvevő régiók kulturális érték-térképéről (pl. kétnyelvű eszközök, IKT eszközök - kulturális szolgáltatások, archívumok, kutatás, stb.),
* iskolázások, tapasztalatcserék (pl. tréningek, nyári iskolák, egyetemek, versenyek szervezése),
* brossúrák, könyvek, DVD-k kiadása, kisfilmek készítése, stb.,
* a közintézmények által kínált határon átnyúló szolgáltatások közös tervezése és kialakítása,
* olyan jogi eszközök és IKT megoldások kialakítása, amelyek javítják a határon átnyúló szolgáltatások színvonalát (az információ-áramlás megerősítése, e-governance, m-governance és egyéb),
* határon átnyúló szolgáltatások kialakítása az egészségügyi ellátás, az oktatás, a szociális szolgáltatások, a biztonság, az adminisztráció területén (pl. adatszolgáltatás, stb.),
* helyi médiák együttműködése (információcsere, közös tréningprogramok, stb.),
* határon átnyúló médiák létrehozása,
* a társadalom perifériájára szorult közösségekre irányuló programok kidolgozása és megvalósítása.

**A PT4 eredmény indikátor**

* A határon átnyúló együttműködés szintje

**A PT4 kimenet indikátorok:**

* kifejlesztett határon átnyúló termékek és szolgáltatások száma;
* a Kisprojekt Alap keretében közzétett vagy kidolgozott dokumentumok száma;
* határon átnyúló rendezvények száma;
* együttműködésben résztvevő emberek száma;
* együttműködésben résztvevő nők száma;
* szociálisan hátrányos helyzetű csoportok (beleértve a romákat is) résztvevőinek száma.

**Specifikus kimeneti projektindikátorok a PT1 és PT4 keretén belül**

A megadott specifikus kimeneti projektindikátorok valamennyi kisprojekt esetében hozzájárulnak a Kisprojekt Alap mutatóinak teljesítéséhez, ezzel is támogatva az Együttműködési Program átfogó céljainak teljesítését. A kisprojektek az elvárt mutatókkal összhangban kerülnek kidolgozásra. Valamennyi pályázó kiválasztja a projektindikátorok listájából mindazon specifikus projektmutatókat, amelyek az adott pályázatban mérvadók. Amennyiben egy projekt több specifikus kimeneti projektindikátorhoz is hozzájárul, a pályázó valamennyi lényeges indikátort köteles számszerűsíteni.

# A pályázati felhívásra vonatkozó információk

**A felhívás jellege:** pilot jellegű felhívás meghatározott határidővel

**Közzététel napja: 2018.09.03.**

**Benyújtási határidő (lezárás napja): 2018.11.05.**

**Projekt időtartama:** 12 hónap

**A felhívásra fenntartott indikatív pénzösszeg nagysága**

A „PT 1 - Természet és kultúra“ prioritási tengelyre szánt ERFA támogatás keretösszege:

**264 875,30 EURÓ**

A „PT 4 - Közintézmények és a határtérségben élő emberek határon átnyúló együttműködésének javítása“ prioritási tengelyre szánt ERFA támogatás keretösszege:

**794 625,80 EURÓ**

A Kisprojekt Alap Monitoring Bizottsága fenntartja a jogot a rendelkezésre álló pénzösszegek másféle elosztására és a keret megemelésére további projektek finanszírozásáról.

**Az ERFA által nyújtott minimális és maximális hozzájárulási összegek projektenként**

Az ERFA által nyújtott minimális hozzájárulás összege **20 000 EURÓ.**

Az ERFA által nyújtott maximális hozzájárulás összege **50 000 EURÓ.**

**A PT1 és a PT4 keretén belül jogosult pályázók indikatív listája**

* közintézmények;
* közcélokat szolgáló, magántulajdonban álló intézmények;
* a Szlovák Köztársaság Kulturális Minisztériumában / Magyarország Igazságügyi Minisztériumában nyilvántartott egyházak;
* európai területi társulások (ETT-k);
* nem kormányzati szervezetek;
* önkormányzatok és felsőbb szintű közigazgatási intézmények, amelyek nem vesznek részt az ernyőprojektben;
* állami felsőoktatási intézmények/egyetemek és állami kutatóintézmények;
* kamarák
* jogi személyek érdekegyesülete.

A jogosult pályázók teljes listája megtalálható a „Felhasználói kézikönyvben”.

# A támogatás biztosításának feltételei

Minden olyan kedvezményezett, amely pénzügyi hozzájárulásra irányuló kérelmet nyújt be, köteles megfelelni az alábbi feltételeknek:


**Támogatásra jogosult terület**

A Kisprojekt Alap keretén belül azok a pályázók / projektpartnerek pályázhatnak az ERFA-ból folyósított pénzügyi hozzájárulásra, akik a Szlovák Köztársaság és Magyarország jogosult területein működnek. A jogosult terület, amely keretén belül lehetséges a pályázatok megvalósítása, 3 szlovákiai és 4 magyarországi NUTS3 régiót foglal magában:

* SK010 – Pozsonyi kerület (megye)
* SK021 – Nagyszombati kerület (megye)
* SK023 – Nyitrai kerület (megye)

* HU101 – Budapest főváros
* HU102 – Pest megye
* HU212 – Komárom-Esztergom megye
* HU221 – Győr-Moson-Sopron megye

1. ábra: A nyugati programterület lefedettsége



A pályázó / projektpartner bejegyzett székhellyel vagy regionális / helyi fiókteleppel kell, hogy rendelkezzen a jogosult programterületen. Azok a szervezetek, amelyek helyi fióktelepet jegyeztettek be a programterületen, de székhelyük a programterületen kívül van, abban az esetben tekinthetők a támogatásra jogosultnak, ha a programterületen található helyi fióktelep valósítja meg a projekt fő tevékenységeit. Azokban az esetekben, ha a programot megvalósító regionális / helyi fióktelep nem jogi személy, a központot kell hivatalosan megjelölni felelős partnerként, feltüntetve a regionális / helyi fióktelep meglétének és regisztrációjának igazolását a programterületen.

**A projektek megvalósítási időtartama**

A projekt maximális megvalósítási időtartama 12 hónap.

**Támogatásra jogosult pályázók**

A pályázat határon átnyúló vonatkozása miatt a jogosult partnerek kötelesek partnerségben együttműködni. A partnerekre jelen felhívás *„A támogatásra jogosult pályázók“* c. részében meghatározott feltételek érvényesek. **A partnerségre vonatkozó minimális követelmény egy szlovákiai és egy magyarországi – pénzügyi hozzájárulással rendelkező – partner részvétele.** **A partnerség követelménye automatikusan teljesül, ha a pályázó Európai Területi Társulás (ETT).**

Egy projektben legfeljebb 2 pénzügyi hozzájárulással rendelkező projektpartner és legfeljebb 2 pénzügyi hozzájárulással nem rendelkező projektpartner vehet részt.

A pályázó, mint vezető kedvezményezett / vagy mint projekt partner jelen felhívás keretében meghirdetett egy prioritási tengelyen belül kizárólag egy pályázatot nyújthat be mint vezető kedvezményezett és egy kérelmet mint projekt partner.

A pályázó/ partner a pályázat jóváhagyásától számított legalább 2 évig nem nyújthat be újabb támogatási kérelmet a Kisprojekt Alap keretén belül.

**Elszámolható költségek köre**

A projekt költségei és a megvalósításhoz szükséges tevékenységek között közvetlen kapcsolatnak kell fennállnia. A pályázat költségeit részletesen szerepeltetni kell a „pénzügyi hozzájárulás kérelem formanyomtatvány - költségvetés” részében. A projekt költségeinek a projekt megvalósítási időszakában kell felmerülniük, amely időszakot a pénzügyi hozzájárulás szerződés rögzít.

A Kisprojekt Alap keretén belül azok a költségek számolhatók el, amelyek a pénzügyi hozzájárulás iránti kérelem benyújtása és a tevékenységek végrehajtásának befejezése közötti időszakban keletkeztek. A pénzügyi hozzájárulás szerződésben feltüntetett, a kiadások jogosultsági időszakán belül felmerülő költségeknek valósnak kell lenniük és a kedvezményezettnek valóban ki is kell fizetnie azokat.

A kedvezményezett által az elszámolhatósági időszak alatt keletkezett költségek **legkésőbbi időpontja a kifizetésre** a projekt befejezését követő két hónap időszaka.

A költségek elszámolhatóságára vonatkozó feltételek az *Elszámolható költségek kézikönyvében* szerepelnek (a felhívás 4. sz. melléklete).

**Projektértékelési kritériumok**

A felhívás keretén belül benyújtott kérelmek értékelése a következőképpen történik:

* *Adminisztratív értékelés – tartalmazza az elfogadhatóság, jogosultság és a teljesség követelményeinek értékelését. Az adminisztratív értékelés kritériumai teljesítése érdekében a pályázóknak be kell tartaniuk a felhívásban meghatározott feltételeket. Amennyiben a pályázati kérelem nem teljesíti a teljesség követelményeit, a pályázónak lehetősége van a dokumentumok hiánypótlására ugyanazon a felhíváson belül. Amennyiben a pályázati kérelem nem teljesíti az elfogadhatóság és jogosultság követelményeit, nincs lehetőség hiánypótlásra és a pályázati kérelem elutasításra kerül.*
* *Minőségi értékelés* *–* A minőségi értékelés célja a pályázati kérelem szakszerű, objektív, független és átlátható értékelése a Kisprojekt Alap Monitoring Bizottság által jóváhagyott követelmények alapján.

A projektértékelési kritériumok a felhívás „*Értékelési és kiválasztási kritériumok”* c. 8-11. sz. mellékletében szerepelnek.

**A támogatás odaítélésének feltételei a projekt mérhető mutatóinak meghatározása szempontjából**

A projekttevékenységek megvalósításának eredményeit a „*Felhasználói kézikönyv pályázók számára”* c. dokumentumban (a felhívás 1. sz. melléklete) meghatározott mérhető mutatók segítségével kell számszerűsíteni.

# A PROJEKT finanszírozása

A projekt teljes költségvetése az ERFA hozzájárulást és a kedvezményezett önerejét is tartalmazza. Minden kisprojekt kedvezményezett az elszámolható költségnek legfeljebb 85%-ának megfelelő ERFA-támogatást kaphat. A kisprojektek kedvezményezettjei ezen felül nemzeti társfinanszírozásban nem részesülnek. A Szlovák Köztársaságból / Magyarországról származó pályázók önrésze legfeljebb az elszámolható költségek 15%-a.

# A pénzügyi hozzájárulás iránti kérelem (PHIK) benyújtásának helye és módja

A felhívás nyitva álló időn belül a pályázók hiánytalan pénzügyi hozzájárulás iránti kérelmet (PHIK) nyújtanak be (mégpedig eképpen: a formanyomtatvány szlovák és magyar változata, mellékletek a „Felhasználói kézikönyv pályázók számára” c. dokumentumban szereplő utasítás alapján, összesítő benyújtott dokumentumok tartalomjegyzékét).

A pályázó a dokumentumokat az alábbi formában nyújtja be:

* 1 példányban a teljes pénzügyi hozzájárulás iránti kérelmet EREDETI nyomtatott, köttetett formátumban (a teljes PHIK tartalmazza: 1 példányban az eredeti formanyomtatványt szlovák nyelven kitöltve, 1 példányban az eredeti formanyomtatványt magyar nyelven kitöltve, 1 példányban a csatolandó mellékletek eredeti példányát és a benyújtott dokumentumok tartalomjegyzékét);
* 2 példányban a teljes pénzügyi hozzájárulás iránti kérelem MÁSOLATÁT nyomtatott, köttetett formátumban (valamennyi másolat az alábbi dokumentumokat tartalmazza: 1 példányban a formanyomtatvány szlovák nyelvű változatának másolatát, 1 példányban a formanyomtatvány magyar nyelvű változatának másolatát, 1 példányban a csatolandó mellékletek másolatát és a csatolt dokumentumok tartalomjegyzékét.);
* a teljes PHIK formanyomtatványok EREDETI változatát és MÁSOLATÁT a kisprojekt vezető kedvezményezett hivatalos képviselőjének aláírásával és bélyegzőjével kell ellátni a formanyomtatványok első oldalán;
* mellékleve elektronikus formában **1 db CD/DVD-n vagy pen-drive-on a PHIK Excel (.xls, .xlsx) formátumban, illetve a PHIK és csatolandó mellékletei aláírva, beszkennelve PDF formátumban.**

A PHIK eljárás a PHIK benyújtásával veszi kezdetét. A kérelmeket a Kisprojekt Alap vezető kedvezményezettjének (KPA VK) kell elküldeni.

A projektek kiválasztása és értékelése során a kisprojekt vezető kedvezményezettje hivatalos nyelvén benyújtott PHIK a mérvadó!

Ezzel kapcsolatban a pályázó köteles a PHIK-et a megadott határidőn belül és a kiírásban szereplő címre kézbesíteni az alábbi lehetőségek szerint:

* személyesen a KPA VK székhelyén 2018.11.05-ig, 15:00 óráig,
* ajánlott postai küldeményben, mely legkésőbb 2018.11.05-én kerül feladásra,
* futárszolgálattal, mely legkésőbb 2018.11.05-én kerül elküldésre.

A PHIK-et a pályázók a KPA VK alábbi címére kötelesek eljuttatni:

**Rába-Duna-Vág Korlátolt Felelősségű Európai Területi Társulás**

**2800 Tatabánya, Fő tér 4.**

A teljes PHIK-et tartalmazó borítékot, valamennyi kötelező melléklettel együtt az alábbi módon kell megjelölni:

**„PHIK benyújtására vonatkozó felhívás a KPA keretén belül“**

Az a PHIK, amelyet a fentiekben leírtaktól eltérő módon (pl. faxon, ill. **csupán** elektronikus postán), vagy más címre kézbesítenek, nem felel meg a hozzájárulás nyújtására vonatkozó feltételeknek.

A PHIK-et két nyelven kell benyújtani: **szlovák és magyar nyelven.**

A PHIK írásbeli formájának kézbesítése után a PHIK a kézbesített posta nyilvántartásának standard módja szerint kerül nyilvántartásba, a KPA VK iratkezelési szabályzatának megfelelően, és kap egy azonosító számot.

A PHIK személyes kézbesítése esetén a pályázó igazolást kap a PHIK átvételéről, amelynek másolatát a beérkezett PHIK iratanyagában őrzi meg.

A PHIK postai vagy egyéb (futárszolgálat általi) kézbesítése esetén a pályázó a kézbesítésről a küldeményt kézbesítő szervezettől kap igazolást. Ez az igazolás kiváltja a PHIK átvételéről szóló igazolást, azaz a KPA VK a postai vagy futárszolgálat általi kézbesítés esetén **nem ad ki** igazolást a PHIK beérkezéséről.

Részletes információkért kérjük, látogasson el a Kisprojekt Alap weboldalára: [www.rdvegtc-spf.eu](http://www.rdvegtc-spf.eu) vagy lépjen kapcsolatba a Kisprojekt Alap végrehajtásáért felelős szervezet (RDV ETT), illetve az info-pontok (Nyitra, Pozsony) munkatársaival. A Rába-Duna-Vág ETT az említett weboldalon folyamatosan nyilvánosságra hozza a gyakori kérdésekre adott válaszokat, továbbá a felhívás ideje alatt információs napokat szervez pályázók számára, amelyekről részletes tájékoztatást a [www.rdvegtc-spf.eu](http://www.rdvegtc.eu) [weboldalán](http://www.viacarpatia-spf.eu.weboldalán) olvashatnak.

**A felhívás részletes információi és feltételei a *"Felhasználói kézikönyv pályázók számára"* c. dokumentumban találhatóak meg, amely a felhívás dokumentumcsomag része.**

# A felhívás mellékletei

1. Felhasználói kézikönyv pályázók számára
2. A Pénzügyi hozzájárulás iránti kérelem kisprojektek részére formanyomtatványa
3. A Pénzügyi hozzájárulás iránti kérelem kisprojektek részére mellékletei
4. Elszámolható költségek kézikönyve
5. Projektláthatósági kézikönyv
6. A pénzügyi hozzájárulásról szóló szerződés tervezete
7. Partnerségi megállapodás tervezete
8. Adminisztratív értékelőlap a kisprojektek számára – PT1
9. Adminisztratív értékelőlap a kisprojektek számára – PT4
10. Minőségi értékelőlap a kisprojektek számára – PT1
11. Minőségi értékelőlap a kisprojektek számára – PT4
12. A kisprojektek kiválasztásának kritériumai – PT1
13. A kisprojektek kiválasztásának kritériumai – PT4
14. Az indikátorok minimális értékei / projekt
15. Panaszbenyújtásának menete
16. Panaszbenyújtási adatlap